Lit-Tabib Ġużċ Galea, wara li qrajt ir- Rumanz tiegħu Żmien l-Ispanjoli'. Is-Sultan qiegħed ġo Spanja, Lejl u nhar jaħseb għal ġlied, Ma tilħaqx s'hemmhekk il-Karba, Ta' l-ulied, W il-Papa qiegħed Ruma, Rasu tqila b'elf il-ħsieb; Għax l-egħdewwa huma bosta, Ftit il-ħbieb. L-Isqof tagħna ġo Palermu Qed jindiehes mal-Kbarat, Anqas joħlom biss b'ta' Malta, Il-ħsarat. Il-Kbarat Ħarbu Sqallija, Intemm 1 għana, waqa' s-skiet, Miet ix-xogħol minn ta' l-għelieqi, U tal-bliet, Ta' Likata bagħtu jgħidu, lli l-qmuħi mhumiex ġejjin, Sa l-iskejjen reġgħu vojta, Misruqin. Tas-Sultan il-Qaddej kburi Ġo Sant'Anġlu qed jistrieħ, Jekk il-but tal-Malti tqatta', Tiegħu sħiħ. Il-Maltin qegħdin ġo Malta, W. id-dieq ta' qalbhom kbir, Min jistenna b'xortih Pesta, Min Iisir. O San Rokku ħenn għalihom, Tinsihomx o San Bastjan; Reġġgħu lura l-marda kiefra, Ftit serfian. lili tbiegħed lill-Kursari, Jitolbuk o San Anard, W illi treġġa' l-ulied nieqsa, Ġo dil-Art. W inti ommhom o Marija, O Ħanina tinsihomx, F'hedan l-hemm, f'hedan in-niket, Tħallihomx. 6 ta' Frar 1943.